गार्ड गया ब्रेक फास्ट करने, डीएमयू ट्रेन हुई सवा घंटा लेट
रेलगाड़ीके लेट होने के बारे में अब तक तो आपने यही सुना होगा कि कोई हादसा या कोई तकनीकी समस्या के कारण गाड़ी देरी से चली या फिर प्रदर्शनकारियों ने रेलवे ट्रैक जाम कर दिया। लेकिन फाजिल्का रेलवे जंक्शन ऐसा कुछ नहीं हुआ।
यहां एक ट्रेन रेलवे गार्ड की लापरवाही के कारण करीब सवा घंटा देरी से चल पाई। क्योंकि ट्रेन के गार्ड साहब नाश्ता करने गये हुए थे। सोचने में यह अजीब लग रहा होगा। लेकिन यह सच्चाई है कि ट्रेन का गार्ड के नाश्ता करने अपने क्वार्टर में चला गया। उसके आने के बाद से करीब सवा घंट के चलते यात्री गाड़ी को सवा घंटे से देरी से रवाना होना पड़ा। सवा घंटे बाद गार्ड के आने के बाद लगभग साढ़े 11 बजे गाड़ी को कोटकपूरा के लिए रवाना किया गया। जिसके चलते लगभग 200 यात्री जिन्होंने आगे श्री मुक्तसर साहिब, कोटकपूरा बठिंडा आदि जान था तो परेशान होना पड़ा। सुबह 10.15 बजे कोटकपूरा के लिए रवाना होने वाली यात्री गाड़ी अपने समय लगभग 10 बजे रेलवे स्टेशन पहुंची किंतु जब दोपहर के करीब 11.15 बजे तो यात्रियों की परेशानी बढ़ने लगी तथा वह गाड़ी से बाहर आकर स्टेशन पर जमा होने लगे।
गाड़ी चलने के कारण समझ आने पर गुस्साए लोगों ने जब सहायक स्टेशन मास्टर संजय कुमार से कारण जाना तो उन्होंने बताया कि गार्ड साहिब तो नाश्ता करने नहाने के लिए सरकारी क्वार्टर में गए हैं। क्वार्टर में पानी आदि का इंतजाम होने के कारण लेट हो गए। करीब 11 बजे गार्ड के अाने के बाद 11.15 बजे गाड़ी को रवाना किया गया।
लोगों ने एसएस दफ्तर में जाकर जताया गुस्सा
मामलेसंबंधी सहायक रेलवे स्टेशन मास्टर पहले तो यात्रियों को यह कहते रहे कि गार्ड साहब चाय-नाश्ता करने गये थे। जब भास्कर ने मास्टर साहब से ट्रेन के लेट होने के बारे में पूछा तो उनका कहना था कि कोई तकनीकी समस्या आने के कारण गाड़ी नहीं चल पाई। रविवार सुबह 10.15 बजे फाजिल्का से चलकर कोटकपूरा जाने वाली यात्री गाड़ी गार्ड के आने के इंतजार में लेट चलने से यात्रियों को सवा घंटा परेशानी झेलनी पड़ी
स्टेशन मास्टर के कमरे में जमा लोग।
hin_Deva hin_Deva hin_Deva hin_Deva hin_Deva hin_Deva bho_Deva